open-index/open-wikipedia-markdown huggingface dataset:
விக்டோரியா கௌரி

**இலெட்சுமண சந்திர விக்டோரியா கௌரி** (*Victoria Gowri*)(பிறப்பு 21 மே 1973) என்பவர்  தமிழ்நாட்டினைச் சேர்ந்த சென்னை உயர் நீதிமன்றத்தின் கூடுதல் நீதிபதி ஆவார். இவர் இந்தப் பதவிக்கு நியமிக்கப்படுவதற்கு முன்பு,  பாரதிய ஜனதா கட்சியின் அரசியல்வாதியாகவும் மத்திய அரசின் வழக்கறிஞராகவும் பணியாற்றியுள்ளார்.

## கல்வி
கௌரி, மதுரையில் உள்ள அரசு சட்டக் கல்லூரியில் சட்டப் பட்டம் பெற்றார். கொடைக்கானலில் உள்ள அன்னை தெரசா மகளிர் பல்கலைக்கழகத்தில் முதுகலைப் பட்டம் பெற்றார்.

## தொழில்

### அரசியல்
கௌரியின் குடும்பம் பல தசாப்தங்களாக பாரதிய ஜனதா கட்சியுடன் தொடர்புடையது. இவர் கல்லூரி நாட்களிலிருந்தே சங்க பரிவாரத்தின் துணை அமைப்பான சேவா பாரதியுடன் தொடர்புடையவர். அக்டோபர் 2010ல், கேரளாவில் கட்சியின் மகளிர் பிரிவு தலைவராக கவுரி நியமிக்கப்பட்டார். 2016ல், மகளிர் பிரிவு தேசிய செயலாளராக நியமிக்கப்பட்டார். 2019 இந்திய பொதுத் தேர்தலின் போது, இவர் *மெயின் பி சௌகிதார்* பிரச்சாரத்தில் பங்கேற்றார்.

### சட்டம்
கௌரி 1995-ல் சட்டப் பயிற்சியைத் தொடங்கினார். இரண்டு ஆண்டுகளுக்குப் பிறகுத் தனது சொந்த நிறுவனத்தைத் தொடங்கினார். 2015ஆம் ஆண்டில், பாஜக தலைமையிலான மத்திய அரசு, இவரைச் சென்னை உயர் நீதிமன்றத்தில் மூத்த வழக்கறிஞராக நியமித்தது. ஐந்து ஆண்டுகளுக்குப் பிறகு, கௌரி, மத்திய அரசின் தலைமை வழக்குரைஞர் நியமிக்கப்பட்டார்.

#### உயர் நீதிமன்ற நீதிபதியாக பதவி உயர்வு
17 சனவரி 2023 அன்று, இந்திய உச்ச நீதிமன்றத்தின் கொலீஜியம் கௌரியை சென்னை உயர் நீதிமன்ற நீதிபதியாகப் பதவி உயர்த்துவதற்கு ஒப்புதல் அளித்தது. சுமார் பதினைந்து நாட்களுக்குப் பிறகு, இவர் மத சிறுபான்மையினருக்கு - கிறிஸ்தவர்கள் மற்றும் முஸ்லீம்களுக்கு எதிராக வெறுப்பூட்டும் பேச்சுகளை பேசியதாகக் குற்றம் சாட்டப்பட்டது. பிப்ரவரி 1ஆம் தேதி, சில வழக்கறிஞர்கள் இந்தியக் குடியரசுத் தலைவரிடம் இவரது நியமனத்தைத் திரும்பப் பெறுமாறு மனு அளித்தனர். இதே காரணங்களுக்காக இந்திய உச்ச நீதிமன்றத்தில் வழக்குத் தாக்கல் செய்தனர்.

பிப்ரவரி 6, 2023 அன்று, கொலீஜியத்திற்குத் தலைமை தாங்கும் இந்தியத் தலைமை நீதிபதி - இரண்டு நீதிபதிகள் கொண்ட இருக்கையினை ஒரு வாரத்தில் இது குறித்து முடிவெடுக்க அமைத்தார். இருப்பினும், முடிவெடுத்த சில நிமிடங்களில், கொலீஜியத்தின் பரிந்துரையை அரசாங்கம் ஏற்றுக்கொண்டது. மேலும் சென்னை உயர் நீதிமன்றத்தின் தலைமை நீதிபதியாகப் பதவியேற்குமாறு கேட்டுக் கொண்டார். விசாரணை மாற்றப்பட்டு, பிப்ரவரி 7 அன்று காலை பூஷன் இராம்கிருஷ்ண கவாய் மற்றும் சஞ்சய் கிஷன் கவுல் ஆகியோர் அடங்கிய அமர்வு முன் நடைபெற்றது. அரசியல் பின்னணியைத் தகுதி இழப்பாக ஏற்க மறுத்து வழக்கைத் தள்ளுபடி செய்தனர்.

கௌரியின் வழக்கு விசாரணைக்கு இருந்த ஒரே நேரத்தில் பதவியேற்றார். உச்ச நீதிமன்றத்தில் வாதங்கள் முடிவடைவதற்கு முன்பு இவர் சத்தியப்பிரமாணம் எடுத்துக்கொண்டார்.

## தனிப்பட்ட வாழ்க்கை
கௌரிக்கு கன்னியாகுமரி மாவட்டத்தில் 1973 மே மாதம் 21ஆம் தேதி பிறந்தார். இவருக்குத் திருமணமாகி இரண்டு மகள்கள் உள்ளனர்.

## குறிப்புகள்

## மேற்கோள்கள்

பகுப்பு:வாழும் மக்கள்
பகுப்பு:சென்னை உயர் நீதிமன்ற நீதிபதிகள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
வான்வுன்

**வான்வுன்** (''Wanvun') (கூட்டுப்பாடல்) உபநயனம், திருமணங்கள் போன்ற சில சடங்குகளுக்கு முன்பு காஷ்மீரிகளால் பயன்படுத்தப்படும் ஒரு பாணியாகும். பாரம்பரிய பாடல்கள் பாடப்படும் இசை அமர்வை விவரிக்கவும் இந்தச் சொல்லைப் பயன்படுத்தலாம். இது இரௌப் என்றும் அழைக்கப்படுகிறது. 
thumb| தில்லியில் இரௌப் நடனம் ஆடும் காஷ்மீரி பெண்கள்
"வான்வுன்" ஒரு நிலையான துடிப்புடன், பேசப்படும் வார்த்தை வகை தாளத்துடன் பாடப்படுகிறது. இராகம் எப்போதும் ஒரே மாதிரியாக இருக்கும். ஆனால் எந்த நிகழ்வில் பாடப்படுகிறது என்பதைப் பொறுத்து, சுருதி மாறுபடும். பாடும் பெண்கள் பாடலின் மூலம் கதைகளைச் சொல்வதற்கு வசனம், வலியுறுத்தல், உருவகம் மற்றும் உவமை ஆகியவற்றைப் பயன்படுத்துகின்றனர்.

1980 களில், இந்திய கலாச்சார உறவுகளுக்கான அமைப்பு, நவீன திருமணங்களில் திரைப்படப் பாடல்களைப் பயன்படுத்துவதால், பாரம்பரிய வான்வுனைப் பாடும் வயதானவர்கள் குறைவாக இருப்பதாக கவலை தெரிவித்தது.  சில இடங்களில், ரம்ஜான் முடிவைக் கொண்டாட வான்வுன் பாடப்படுகிறது. 

## மேலும் பார்க்கவும்

* காஷ்மீர பண்டிதர்கள்

## சான்றுகள்

பகுப்பு:காசுமீர சைவம்
அபு நசீர் துறைமுகம்

**அபு நசீர் துறைமுகம்**  (*Abu Nasir Port*)  மேற்கு ஆப்கானித்தானின் பரா மாகாணத்தின்  சிப் கோ மாவட்டத்தில்  அமைந்துள்ள ஓர் உலர் துறைமுகமாகும். ஆப்கானித்தான்-ஈரான் எல்லைக்கு அடுத்ததாக ஓர் எல்லைக் கட்டுப்பாட்டு புள்ளியாகவும் இத்துறைமுகம் திகழ்கிறது.  சேக் அபு நசீர் பராகி என்ற பெயராலும் இத்துறைமுகம் அறியப்படுகிறது.  ஈரானில் உள்ள மகிருத் கிராமத்திலிருந்து தரை வழியாக நுழைவதற்கான அதிகாரப்பூர்வ துறைமுகமாகவும் இது சிறப்பு பெற்றுள்ளது.  . ஆப்கானித்தானின் பொருளாதாரத்தில்  அபு நசீர் துறைமுகம் முக்கியப் பங்கு வகிக்கிறது.  ஏனெனில் கணிசமான அளவு தேசிய வர்த்தகம் இதன் வழியாக செல்கிறது.

ஆப்கானித்தானின் முக்கிய போக்குவரத்தும், கப்பல் வழி வணிகமும் நடைபெறும் பெறும் தளங்களில் இத்துறைமுகமும் ஒன்றாகும். ஆப்கானித்தானின் பரா நகரைச் சேர்ந்த 13 ஆம் நூற்றாண்டின் அபு நாசர் பராகியின் நினைவாக துறைமுகத்திற்கு இப்பெயர் பெயரிடப்பட்டது. ஆப்கானித்தான் அரசாங்க அலுவலகங்கள் உட்பட பல வசதிகள் மற்றும் வாகன நிறுத்துமிடங்கள் இத்தளத்தில் அமைந்துள்ளன. அபு நசீர்-பரா நெடுஞ்சாலை எல்லை வாசலில் தொடங்கி 130 கிலோமீட்டருக்குப் பிறகு இணைகிறது.  கிழக்கில் பரா நகருக்கு அருகில் காந்தகார்-எரத் நெடுஞ்சாலையுடன் . மத்திய ஆசியா, கிழக்கு ஆசியா மற்றும் தெற்காசியாவை மத்திய கிழக்குடன் இணைக்கும் மூன்று முக்கியமான வர்த்தக வழிகளில் இதுவும் ஒன்றாகும்.

## மேற்கோள்கள்

பகுப்பு:Coordinates not on Wikidata
பகுப்பு:ஆப்கானித்தானின் புவியியல்
2023 துருக்கி–சிரியா நிலநடுக்கம்

**2023 துருக்கி–சிரியா நிலநடுக்கம்** 2023 பெப்ரவரி 6 அன்று தெற்கு, மத்திய துருக்கியையும், மேற்கு சிரியாவையும் தாக்கிய நிலநடுக்கம் ஆகும். துருக்கிய மற்றும் சிரிய வரலாற்றில் இதுவரை பதிவாகிய மிக ஆற்றல்வாய்ந்த நிலநடுக்கங்களில் இதுவும் ஒன்றாகும். இது காக்ரமான்மராசு நகருக்கு கிழக்கே 48 கி.மீ. தொலைவிலும் காசியான்டெப் நகருக்கு 34 கி.மீ. மேற்கிலும் உள்ள பசார்ச்சிக் என்ற இடத்தில் துருக்கிய நேரம் 04:17 (01:17 ஒசநே) மணிக்கு நிகழ்ந்தது,  இது பரவலான சேதத்தையும் அப்பகுதியில் பல உயிரிழப்புகளையும் ஏற்படுத்தியது. அதிகபட்ச மெர்கல்லி செறிவு IX (அதிதீவிரம்), மற்றும் குறைந்தபட்சம்  7.8 அளவு கொண்ட இந்த நிலநடுக்கம் 1939 ஆம் ஆண்டில் கிழக்குத் துருக்கியின் எர்சிங்கன் நிலநடுக்கத்துடன் ஒப்பிடப்படுகிறது. இது தற்காலத்தில் துருக்கியைத் தாக்கிய வலுவான நிலநடுக்கமும், 1999 இற்குப் பிறகு நாட்டைத் தாக்கிய மிக மோசமான நிலநடுக்கமும் ஆகும்.

நிலநடுக்கத்தைத் தொடர்ந்து, வழக்கத்திற்கு மாறாக ஆற்றல்வாய்ந்த 7.5  உட்பட பல பின்அதிர்வுகள் ஏற்பட்டன. 2023 பெப்ரவரி 8 வரை, குறைந்தது 29.890 இறப்புகள் பதிவாகியுள்ளன; இவற்றில் துருக்கியில் 24,617 இறப்புகளும், சிரியாவில் 5,273 இறப்புகளும் பதிவாகின. பெரும் குளிர்காலப் புயல் மீட்பு முயற்சிகளுக்கு இடையூறாக இருந்து, இடிபாடுகள் மீது பனிப்பொழிவையும், வெப்பநிலை வீழ்ச்சியையும் கொண்டு வந்தது. அரேபிய நிலத்தட்டு வடக்கு நோக்கி நகர்ந்து அனடோனிய (ஆசிய பகுதி துருக்கி) நிலத்தட்டுடன் உரசியதால் இந்நிலநடுக்கம் ஏற்பட்டது.

## மேற்கோள்கள்

## வெளி இணைப்புகள்

* 

பகுப்பு:2023 நிலநடுக்கங்கள்
பகுப்பு:சிரியா
பகுப்பு:துருக்கி
பறக்கை

**பறக்கை** () என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் மீட்டர் உயரத்தில் அமைந்துள்ள பறக்கை பகுதியின் புவியியல் ஆள்கூறுகள்,  (அதாவது, 8°08'08.9"N, 77°27'05.8"E) ஆகும். நாகர்கோவில், கோட்டாறு, தேரூர், தெங்கம்புதூர் மற்றும் வல்லன் குமாரன் விளை ஆகியவை பறக்கை பகுதிக்கு அருகிலுள்ள முக்கிய புறநகர்ப் பகுதிகளாகும்.

கன்னியாகுமரி மாவட்டத்தின் மிகப் பெரிய ஏரியான பறக்கை ஏரி இங்கு அமைந்துள்ளது. கன்னியாகுமரி மாவட்டத்தில் மீனவ மற்றும் விவசாய சமூகத்தின், சமூக-பொருளாதார நிலையை உயர்த்துவதற்காக, 2017-ஆம் ஆண்டு பறக்கையில் உள்ள மீன்வளப் பயிற்சி மற்றும் ஆராய்ச்சி மையம் நிலையான மீன்வளர்ப்பு இயக்குனரகத்துடன் இணைக்கப்பட்டு கன்னியாகுமரி - பறக்கை நிலையான மீன்வளர்ப்பு மையம் எனப் பெயர் மாற்றப்பட்டது. பறக்கையில் அயிரை மீன் வளர்ப்பிற்கும் ஆராய்ச்சி நிலையம் அமைப்பதற்கும் தமிழ்நாடு மாநில அரசால் உரிய நடவடிக்கைகள் மேற்கொள்ளப்பட்டு வருகிறது. இங்கிருந்து சுமார் 1.6 கி.மீ. தூரத்தில் சுசீந்திரம் தேரூர் பறவைகள் சரணாலயம் அமையப் பெற்றுள்ளது. 

ஆயிரம் ஆண்டுகள் பழமையான மதுசூதன பெருமாள் கோயில், பறக்கையில் கட்டப்பட்டுள்ளது. அக்கரை மகாதேவர் கோயில் இங்குள்ள மற்றொரு முக்கியமான கோயிலாகும். இவ்விரு கோயில்களும் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகின்றன. பறக்கை முத்தாரம்மன் கோயில், பறக்கை காளியாளன் என்ற கைலாசநாதர் கோயில், பறக்கை சந்தனமாரியம்மன் கோயில் ஆகியவை இங்குள்ள மற்ற கோயில்களாகும்.

## மேற்கோள்கள்

## வெளி இணைப்பு
* GeoHack - பறக்கை]

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
மயூரா

**மயூரா** (சமசுகிருதம்: मयूर *Mayūra*) என்பது மயில் என்பதற்கான சமசுகிருத வார்த்தையாகும். இது இந்து கலாச்சாரத்தின் புனித பறவைகளில் ஒன்றாகும். இது பல இந்து மத நூல்களில் குறிப்பிடப்பட்டுள்ளது. இது இந்தியாவின் பல பகுதிகளில் பயன்படுத்தப்படும் சமகால இந்துப் பெயராகும்.

## பின்னணி
வலது|200x200px|An Indian Peacock
மயில் இந்து கலாச்சாரத்தின் மற்றொரு தெய்வீக பறவையான கருடனின் இறகுகளிலிருந்து உருவாக்கப்பட்டது என்று புராணக்கதை ஒன்று கூறுகிறது. கருடன் மும்மூர்த்திகளில் ஒருவரான விஷ்ணுவின் வாகனம் என்று நம்பப்படுகிறது. மயில் புராணப் பறவையாக உள்ள படங்களில், இது ஒரு பாம்பைக் கொல்வது போல் சித்தரிக்கப்பட்டுள்ளது. இந்து மத நூல்களின் படி, இச்செயல் காலச் சுழற்சியின் அடையாளமாக உள்ளது.

## முக்கியத்துவம்
மயில் இந்துக்களின் பல கடவுள்கள் மற்றும் தெய்வங்களுடன் தொடர்புடையது:

*உத்தர ராமாயணத்தில்* உள்ள ஒரு கதையின்படி  இராவணனை வெல்ல முடியாமல், மயிலின் இறக்கையின் கீழ் தஞ்சமடைந்தான் இந்திரன். பின்னர் "ஆயிரம் கண்கள்" மற்றும் பாம்புகளிடமிருந்து அச்சமின்றி வாழ ஆசீர்வதிக்கப்பட்டான். இன்னொரு கதையில் ஆயிரம் புண்களுடன் சாபம் பெற்றுப் பிறந்த இந்திரன் பின்னர் சாபம் நீங்கி, ஆயிரம் கண்கள் கொண்ட மயிலாக மாறினான்.

சப்தகன்னியர் பொதுவாக ஒரு மயிலுடன்சித்தரிக்கப்படுகின்றனர். சப்தகன்னியரின் வாகனமாக மயில் உள்ளது.

பரவணி என்ற பெயருடைய மயில், கார்த்திகேய கடவுளின் வாகனமாக உள்ளது.

கிருஷ்ணர் பொதுவாக மயில் இறகுகளால் தன் தலையை அலங்கரிக்கிறார்.

விஷ்ணுவின் மனைவியான இலட்சுமி, செழிப்பு, அதிர்ஷ்டம் மற்றும் அழகுக்கான தெய்வம். அவள் மயூராவால் அடையாளப்படுத்தப்படுகிறாள்.

**மயூரேஸ்வரர்** விநாயகரின் அவதாரம். இவருடைய வாகனமும் மயில் (விநாயக புராணத்தில்)

**சித்ரமேகலா** என்ற மயில் சரசுவதியுடன் தொடர்புடையது. கருணை, பொறுமை, இரக்கம், இரக்கம் மற்றும் அறிவு ஆகியவற்றைக் குறிக்கும் தெய்வம், சரசுவதி.

அட்ட பைரவர்களில் ஒருவர் *சிறீ சந்தா பைரவர் ("எட்டு பைரவர்கள்")*; ஆசுதா பைரவர். இவருடைய வாகனமும் மயில்.
**விகட** () *("அசாதாரண வடிவம்", "தவறான வடிவம்")*, விநாயகரின் அவதாரம், மயில் வாகனமாக உள்ளது (முத்கல புராணத்தில்).

பொதுவாக, மயிலின் இறகுகள் புனிதமானவையாகக் கருதப்படுகின்றன. மேலும் இவை இந்து கடவுகளின்  படங்களையும் கருவிகளையும் தூசி நீக்கப் பயன்படுகின்றன.

ஆசிய நாட்டுப்புறக் கதைகளில், குறிப்பாக இலங்கையின் வேத கதைகளில், மயில் நூற்றுக்கணக்கான பூரான் மற்றும் பாம்புகளைக் கொல்வதால் பாராட்ப்படுகிறது.

## மேலும் பார்க்கவும்

* ஆர்கஸ் பனோப்டெஸ்
* மஹாமயூரி
* மெலெக் டாஸ்

## மேற்கோள்கள்

## மேலும் படிக்க

பகுப்பு:இந்து புராணகால உயிரினங்கள்
காக்கா நாயகா

**காக்கா நாயக்கா** (*Kaka Nayaka*) இந்தியாவின் கருநாடக மாநிலத்தினைச் சேர்ந்தவர். இவர் காடுகளில் வசிக்கும் ஜெனு குருபா இனத்தின் பழம்பெரும் தலைவராவார். இவர் பெயராலேயே இன்றைய கக்கனகோட் காடு அழைக்கப்படுகிறது.

மாஸ்தி வெங்கடேச ஐயங்காரால் காக்க நாயகனின் வாழ்க்கை நாடகமாக நாடகமாக்கப்பட்டு, *காக்கனா கோடே* என்ற பெயரில் திரைப்படமாகவும் எடுக்கப்பட்டது.

## மேற்கோள்கள்

பகுப்பு:கர்நாடக வரலாறு
மழவராயநத்தம் தென்நக்கர் திருக்கோவில்

### மழவராயநத்தம் தென்நக்கர் திருக்கோவில்[தொகு]
நடுநக்கர் தலத்திற்குத் தெற்கே உள்ள மழவராய நத்தத்தில் அருள் பாலிப்பவர் அருள்மிகு தென்நக்கர் இத்திருத்தலம் ஸ்ரீவைகுண்டம் ஆழ்வார்திருநகரிக்கு இடையே அமைந்துள்ளது. நவலிங்கபுர நாயகர்களில் ஒருவரான தென் நக்கரின் தரிசனத்திற்கு ஆழ்வார்திருநகரி கோவில் பேருந்;து நிறுத்தத்தில் இருந்து ஆட்டோவில் பயணிக்கலாம்.

பகுப்பு:நவலிங்கபுர சிவாலயங்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள்
புண்ணியகோடி

***புண்ணியகோடி*** ( transl.மேன்மையான செயல்), ***எ ட்ரூத்ஃபுல் மதர்*** என்றும் வெளியிடப்பட்டது. 2020ஆம் ஆண்டு இரவிசங்கர் வெங்கடேசுவரன் இயக்கிய இந்திய சமசுகிருத மொழி இயங்குபடம் . இது சமசுகிருத மொழியில் வெளியான முதல் இயங்குபடம் ஆகும்.

*புண்யகோடி* என்பது இரவிசங்கர் எழுதிய குழந்தைகளுக்கான கதையாக வெளிவந்த புத்தகத்தின் தழுவலாகும். கூட்டவழி மூலம் பெறுதல் முறையில் இப்படம்  தயாரிக்கப்பட்டது. இத்திரைப்படம் 18 மார்ச் 2020 அன்று இந்தியத் திரைப்படத் தணிக்கை குழுவின் சான்றிதழைப் பெற்றது. ஆனால் கோவிட்-19 பெருந்தொற்று காரணமாக இதன் திரையரங்கு வெளியீடு நிறுத்தப்பட்டது. இறுதியாக சமசுகிருத பாரதி திரைப்படத்தை இணையவழி விமியோ மூலம் 25 மார்ச் 2020 அன்று திரையிடப்பட்டது. மேலும் நெற்ஃபிளிக்சு 31 மார்ச் 2020 அன்று இந்தப் படத்தை இதன் திரைப்படப் பட்டியலில் சேர்த்தது.

## சுருக்கம்
எப்பொழுதும் உண்மையைப் பேசும் ஒரு பசுவைப் பற்றி கன்னட மொழியில் எழுதிய கர்நாடகாவின் பிரபலமான நாட்டுப்புறப் பாடலை அடிப்படையாகக் கொண்டது *புண்யகோடி*. இக்கதை மனித-விலங்கு மோதலைச் சித்தரிக்கும் வடிவத்தில் பொழுதுபோக்கு மற்றும் தகவல். நேர்மை மற்றும் இயற்கையோடு இயைந்த வாழ்வு என்ற செய்தியை அடிப்படையாகக் கொண்டது. வேதகாலத்தில் காவிரி ஆற்றின் கரையோரமாக இருந்த கருநாடு கிராமத்தில் கதை அமைக்கப்பட்டுள்ளது. நாட்டுப்புற பாடலின் மூல ஆதாரம் பத்ம புராணத்தின் *ஸ்ரீஷ்டிகண்டின்* பதினெட்டாவது அத்தியாயம் ஆகும்.

## நடிகர்கள்

* புண்யகோடியாக ரேவதி
* கலிங்கனாக ரோஜர் நாராயண் 
* சினேகா இரவிசங்கர்
* எஸ். ஆர். லீலா
* வித்யா சங்கர்

## வெளியீடு
*புண்யகோடி* முதலில் 2016-இல் வெளியிடத் திட்டமிடப்பட்டது. ஆனால் பின்னர் 2018-இற்கு தாமதமானது. இப்படம் 2019 திரைப்பட சந்தையில் திரையிடப்பட்டது. இது திரைப்படமாக ஏப்ரல் 2020-ல் திரையரங்குகளில் வெளியிட திட்டமிடப்பட்டது. ஆனால் கோவிட்-19 பெருந்தொற்று நெற்ஃபிளிக்சில் எண்ணிம முறையில் வெளியிடப்பட்டது.

## மேலும் பார்க்கவும்

* சமசுகிருதத் திரைப்படத் துறை

## மேற்கோள்கள்

## வெளி இணைப்புகள்

* 
* 

பகுப்பு:Short description is different from Wikidata
பகுப்பு:இளையராஜா இசையமைத்த திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:2020 திரைப்படங்கள்
ஜி. பார்கவன் பிள்ளை

**ஜி. பார்கவன் பிள்ளை** (*G Bhargavan Pillai*)(1933-2009), கேரளாவைச் சேர்ந்த பிரபலமான நாட்டுப்புற எழுத்தாளர்களில் ஒருவர். கேரளாவின் கண்ணூரில் அமைந்துள்ள கேரள நாட்டுப்புற அகாதமியின் நிறுவனர் தலைவராக இருந்தார். பிள்ளையின் மிகவும் பிரபலமான படைப்பாக கக்கரிச்சி நாடகமும் (1976, மலையாளம்), கக்கரிச்சி நாடகம் பற்றிய புத்தகமும் உள்ளன. பார்கவன் பிள்ளை 17 ஏப்ரல் 2009 அன்று தனது 75வது வயதில் திருவனந்தபுரத்தில் உடல் நலக்குறைவால் காலமானார்.
thumb|பார்க்கவன் பிள்ளை
பார்கவன் பிள்ளையின் நாட்டுப்புற இலக்கிய எழுத்தாளராக அறியப்பட்டார். இவரின் மனைவி  கே.ஜி.லீலாவதி ஆவார்.

## ஆரம்ப கால வாழ்க்கை
பிள்ளை கேரளாவின் ஆலப்புழா மாவட்டத்தில் பந்தளம் அருகே உள்ள குடச்சநாடு என்ற சிறிய கிராமத்தில் முண்டக்கல் குடும்பத்தில் பிறந்தார். இவர் பந்தளம் என். எஸ். எஸ். கல்லூரியில் தாவரவியலில் இளம் அறிவியல் பட்டம் பெற்றார். பின்னர் மலையாளத்தில் கேரளா பல்கலைக்கழக கல்லூரியில் முதுகலைப் பட்டம் பெற்றார். அகில இந்திய வானொலியில் 30 ஆண்டுகளுக்கும் மேலாக பணியாற்றிய பிறகு, 1991-ல் தயாரிப்பாளராகப் பணி ஓய்வு பெற்றார்.

## விருதுகளும் கௌரவங்களும்
பிள்ளை 1977-ல் கேரளாவின் பாரம்பரிய கலை வடிவங்கள் குறித்து ஆய்வு மேற்கொள்ள மத்திய அரசின் மூத்த நிதியுதவித் தொகையினைப் பெற்றார். இவர் இந்திரா காந்தி நினைவு அறக்கட்டளையின் உதவித்தொகையும் பெற்றவர் ஆவார்.( (1986). பார்கவன் பிள்ளை 1994ல் கேரள சங்கீத நாடக அகாதமியின் விருது ஒன்றைப் பெற்றார். இவருக்கு 1996-ல் ரேவதி பட்டத்தானம் விருது வழங்கப்பட்டது.

## முக்கிய படைப்புகள்
பார்கவனின் முக்கிய படைப்புகளில் சில:

* பொரொட்டு நடக்கவும் மாட்டும்
* கேரளாத்திலே பாணன்மார் பாடுன்னு
* மத்திலேறிக்கண்ணி பணியாலயில்
* வானொலி நாடகம் (படிப்பு)
* கக்கரிச்சிநாடகம்
* ஆலயங்கள் தாரா வேனம் (நாட்டுப்புற பாடல்)
* நாட்டரங்கு: விகாசும் பரிணாமவும்
* இதிஹாச புத்திரர்கள்
* பூமுகம்
* ஈவி யுதே ஜீவசரித்திரம்
* பந்தளம் கே.பி - காவ்யஜீவிதம்
* ஆகாசவாணியில் இன்னாலே
* நாடோடி நாடகங்களுடே பின்னாலே

## மேற்கோள்கள்

பகுப்பு:2009 இறப்புகள்
பகுப்பு:1933 பிறப்புகள்
புதுக்குடி வடநக்கர் திருக்கோவில்

### புதுக்குடி வடநக்கர் திருக்கோவில்
புதுக்குடி வடநக்கர் ஆலயம் சிதைவுண்ட காரணத்தால் வெள்ளூர் நடுநக்கர் ஆலய இடதுபுறத்தில் வடநக்கர் பிரதிஷ்டை செய்யப்பட்டு வழிபடும் பக்கதர்களுக்கு அருள் ஆசி வழங்கி வருகிறார். சிவராத்திரிநாளில் நவலிங்கபுர தரிசனம் காணவருவோர் வெள்ளூரில் அமைந்துள்ள இந்த சிவாலய இறைவனை வணங்கிச் சென்றால் வடநக்கர், நடுநக்கர் என்ற இரண்டு சிவபெருமானின் அருள்கிட்ட சிந்தைகுளிரும், வாழ்வில் சிறப்புகள் மிளிரும்.

வடநக்கர், நடுநக்கரைக் காணவரும் பக்தர்கள் திருநெல்வேலி – திருச்செந்தூர் பேருந்து வழித்தடத்தில் உள்ள புதுக்குடி பேருந்து நிறுத்தத்தில் இருந்து 1 கி.மீ. பயண தூரத்தில் வெள்ளூர் சென்று தரிசிக்கலாம்.

பகுப்பு:நவலிங்கபுர சிவாலயங்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள்
காசிநாத் யாதவ்

**காசிநாத் யாதவ்** (*Kashinath Yadav*), உத்தரப்பிரதேசத்தின் காசீபூரைச் சேர்ந்த இந்திய நாட்டுப்புறப் பாடகர் மற்றும் அரசியல்வாதி ஆவார். இவர் அகிர் சமூகங்களின் இனப் போச்புரி நாட்டுப்புற வகையான *பிரகாவைப்* பாடுவதில் பிரபலமானவர். சமாஜ்வாதி கட்சியின் ஆட்சியில் உத்தரப்பிரதேச அரசில் இணை அமைச்சராக பதவி வகித்தார். உத்தரப் பிரதேச சட்ட மேலவை உறுப்பினராக மூன்று முறை பதவி வகித்துள்ளார். பகுஜன் சமாஜ் கட்சியின் நிறுவனர் கன்சிராம் ஆதரவுடன் முதல் முறையாகச் சட்ட மேலவை உறுப்பினர் ஆனார். பின்னர் காசிநாத், பகுஜன் சமாஜ் கட்சியிலிருந்து விலகி சமாஜ்வாதி கட்சியில் இணைந்தார். சமாஜ்வாதி கட்சியிலிருந்து இரண்டு முறை உ. பி.யின் சட்ட மேலவை உறுப்பினராக இருந்தார். இவர் மார்ச் 2021-ல் சமாஜ்வாதி கட்சியின் கலாச்சாரப் பிரிவின் தேசியத் தலைவராக நியமிக்கப்பட்டார்..

செப்டம்பர் 2016-ல், முதல்வர் அகிலேஷ் யாதவ் பதவி விலகியபோது இவர், உ.பி.யின் ராஜ்ய கிருஷி உத்பதன் மண்டி பரிசத்தின் (உத்தரப்பிரதேச மாநில விவசாய உற்பத்தி சந்தை வாரியம்) தலைவராக நியமிக்கப்பட்டார்.

இவர் முலாயம் சிங் யாதவுக்கு நெருக்கமானவர் எனக் கூறப்படுகிறது. யாதவ் உத்தரப்பிரதேச அரசின் ஆலோசகராகவும் பணியாற்றியுள்ளார். இசைத் துறையில் இவரது சிறந்த பங்களிப்பிற்காக 2016ஆம் ஆண்டில் உத்தரப்பிரதேச அரசின் மிக உயர்ந்த குடிமகன் விருதான *யாஷ் பார்தி* விருது இவருக்கு வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச நபர்கள்
பகுப்பு:நாட்டுப்புறப் பாடகர்கள்
பகுப்பு:உத்தரப் பிரதேச அரசியல்வாதிகள்
கரம் மசாலா

[alt=|thumb| [மசாலாப் பொருள்|அரைத்த கரம் மசாலா]]
**கரம் மசாலா** (ஆங்கிலம்*: Garam masala*; இந்துசுத்தானி  /  ( *garm masala*, "காரமான மசாலா")] என்பது இந்தியாவில் பயன்படுத்தப்படும் மசாலாப் பொருட்களின் கலவையாகும். இந்தியா, பாக்கித்தான், நேபாளம், வங்கதேசம், இலங்கை மற்றும் கரீபியன் உணவு வகைகளில் இது பொதுவாகப் பயன்படக்கூடியது. கரம் மசாலாவினைத் தனியாக அல்லது மற்ற சுவையூட்டிகளுடன் கலந்தோ பயன்படுத்தலாம்.

## தேவையான பொருட்கள்
alt=|thumb| கரம் மசாலாவிற்கான பொதுவான பொருட்கள் (மேல் இடதுபுறத்தில் இருந்து கடிகார திசையில்): கருப்பு மிளகுத்தூள், மெஸ், இலவங்கப்பட்டை, கிராம்பு, கருப்பு ஏலக்காய், ஜாதிக்காய் மற்றும் பச்சை ஏலக்காய்
கரம் மசாலாவின் கலவை இந்தியாவின் பிராந்திய ரீதியாக வேறுபடுகிறது. இந்தியத் துணைக்கண்டம் முழுவதும் பிராந்திய மற்றும் தனிப்பட்ட சுவைக்கு ஏற்ப பல சமையல் வகைகள் உள்ளன. மேலும் கரம் மசாலாவில் சேர்க்கப்படும் கூறுகள் வறுத்தெடுக்கப்பட்டு, பின்னர் ஒன்றாக அரைக்கப்படுகின்றன. இதன் பின்னர் குறிப்பிட்ட விகிதத்தில் கலக்கப்படும்சேர்க்கப்படும்.

கரம் மசாலாவின் வழக்கமான இந்திய கலவை) (அடைப்புக்குறிக்குள் இந்தி/உருது பெயர்களுடன்):

* பெருஞ்சீரகம் (*சான்ஃப்*)
* இந்தியன் பே இலைகள் அல்லது மலபத்ரம் (தேஜ் *பட்டா* )
* மிளகுத்தூள் (*காளி/சேஃப்ட் மிர்ச்*)
* கிராம்பு (*லாங்*)
* இலவங்கப்பட்டை அல்லது காசியா பட்டை (*டலாசினி* )
* சாதிக்காய் (ஜாதிக்காயின் ஓடு)(*ஜாவித்ரி)*
* ஏலக்காய் (*இலைசி*)
* சீரகம் ( *ஜிரா* )
* கொத்தமல்லி விதைகள் (*தானியா*)
* மிளகாய்ப் பொடி (*லால் மிர்ச்*)

சில சமையல் குறிப்புகள், மசாலாப் பொருட்களைக் கலக்க வேண்டும், மற்ற மசாலாப் பொருட்களைத் தண்ணீர், புளிங்காடி அல்லது பிற திரவங்களுடன் சேர்த்து பசைபோல் கலக்க வேண்டும். சில சமையல் குறிப்புகளில் கொட்டைகள், வெங்காயம் அல்லது பூண்டு, அல்லது சிறிய அளவிலான நட்சத்திர சோம்பு, பெருங்காயம், மிளகாய், கல் பூ (டகாட்பூல் *, லிச்சென்* என அழைக்கப்படுகிறது) மற்றும் வால்மிளகு (*[[வால்மிளகு|கியூபெப்]]*) ஆகியவை சேர்க்கப்படுகிறது. சீரான சுவைக்காக இந்த கலவையினை நன்றாகக் கலக்கவேண்டும். இந்த மசலாவினை நன்கு வறுத்து அதன் சுவை வெளியிடச் செய்யலாம். இந்தியத் துணைக்கண்டத்தின் கிழக்கு, மேற்கு வங்காளம், ஒடிசா, அசாம் மற்றும் வங்காளதேசம் ஆகிய நாடுகளில் ஏலக்காய், இலவங்கப்பட்டை மற்றும் கிராம்பு பயன்படுத்தப்படலாம்.

பர்மிய *மசாலா* ( பர்மிய கறிகளில் பயன்படுத்தப்படும் மசாலா கலவையானது பொதுவாக அரைக்கப்பட்ட இலவங்கப்பட்டை அல்லது காசியா, ஏலக்காய், கிராம்பு மற்றும் கருப்பு மிளகு ஆகியவற்றைக் கொண்டுள்ளது.

## மேலும் பார்க்கவும்

* இந்திய உணவுமுறை
* நேபாளிய உணகள்

## மேற்கோள்கள்

## வெளி இணைப்புகள்
* இந்தி மற்றும் ஆங்கிலத்தில் மசாலாப் பெயர்கள் 

பகுப்பு:இந்திய உணவுகள்
வெள்ளுர் நடுநக்கர் திருக்கோவில்

### வெள்ளூர் நடுநக்கர் திருக்கோவில்
பழம்பெரும் சிறப்பினைப் பறைசாற்றும் பாங்கான ஊர் வெள்ளூர். ஸ்ரீவைகுண்டம் அருகில் அமைந்துள்ள சிறப்பான இவ்வூரில் பசுமைபடர்ந்த வயல்வெளிகளுக்கு இடையே பொங்கும் புனல்சூழ் சுனைநீர் ததும்பும் தெப்பக்குளத்தின் பின்பக்கம் தேர்ச்சி மிகுந்த கலைவண்ணச்சிலைகளுடன் காட்சிதரும் சிவன்கோவில் கற்பனைக்கு எட்டாத அற்புதம். செந்தூர் அழகன், செவ்வேள் முருகன் வெள்ளூர் நடுநக்கர் எனும் சிவபெருமானை பூஜை செய்து வழிபட்ட காரணத்தால் “வேல் ஊர்” என்பது வெள்ளூர் என மருவி அழைக்கப்படுவதாகக் கூறுவர்.

தாமிரபரணி நதிக்கரையில் அமைந்துள்ள வெள்ளூர் நடுநக்கர் ஆலயமும் நவலிங்கபுரத் திருத்தலங்களில் சிறப்புக்குரிய ஒன்றாகும்.

இரண்டு சிவநெறிச் செல்வர்களுக்கிடையில் ஏற்பட்ட வழக்கில் துறவி வேடத்தில் வந்து ஈசன் இனிய தீர்ப்பு வழங்கிய காரணத்தால் வெள்ளூர் இறைவன் ‘மத்தியபதீஸ்வரர்’ என்று அழைக்கப்படுகிறார். இதற்கிணையான தமிழ்சொல்லில் “நடுநக்கர்” என்ற திருப்பெயருடன் காட்சி தருகிறார் வெள்ளூர் வேந்தர் ‘மத்தியபதீஸ்வரர்’.

சிவராத்திரிநாளில் நவலிங்கபுர தரிசனம் காணவருவோர் வெள்ளூரில் அமைந்துள்ள இந்த சிவாலய இறைவனை வணங்கிச் சென்றால் வடநக்கர், நடுநக்கர் என்ற இரண்டு சிவபெருமானின் அருள்கிட்ட சிந்தை குளிரும், வாழ்வில் சிறப்புகள் மிளிரும்.

## மேற்கோள்கள்

பகுப்பு:நவலிங்கபுர சிவாலயங்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள்
எல்லீஸ் நகர்

**எல்லீஸ் நகர்** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும். சென்னை மாகாணத்தில், 1810 ஆம் ஆண்டு முதல் 1819 ஆம் ஆண்டு வரை பிரித்தானிய அரசு அதிகாரியாக பணிபுரிந்த, திருக்குறளின் அறத்துப்பால் அதிகாரத்தில் முதல் 13 அத்தியாயங்களை ஆங்கிலத்தில் மொழிபெயர்த்து உரை எழுதி அச்சிட்ட, பிரான்சிசு வைட் எல்லிசு என்பவரது நினைவாக, இப்பகுதிக்கு இப்பெயர் சூட்டப்பட்டது.

கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள எல்லீஸ் நகர் பகுதியின் புவியியல் ஆள்கூறுகள்,  (அதாவது, 9°54'49.7"N, 78°06'13.3"E) ஆகும். மதுரை, ஆரப்பாளையம், விளாங்குடி, கூடல் நகர், அரசரடி, தத்தனேரி, காளவாசல், கோச்சடை, பழங்காநத்தம், சிம்மக்கல், யானைக்கல், ஜெய்ஹிந்த்புரம் மற்றும் எஸ். எஸ். காலனி ஆகியவை எல்லீஸ் நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.

தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற ஆனந்த விநாயகர் கோயில் எல்லிஸ் நகர் பகுதியில் அமைந்துள்ளது.

எல்லீஸ் நகர் பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. டி. ஆர். பழனிவேல் தியாகராஜன் ஆவார். இப்பகுதி, மதுரை மக்களவைத் தொகுதியைச் சேர்ந்தது. 2019 ஆம் ஆண்டு நடத்தப்பட்ட தேர்தலில் மக்களவைத் தொகுதி உறுப்பினராக சு. வெங்கடேசன்  வெற்றி பெற்றார்.

## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
சர்வதேச இமாலய விழா

**சர்வதேச இமாலய விழா** என்பது 1985 ஆம் ஆண்டு அமைதிக்கான நோபல் பரிசைப் பெற்ற தலாய் லாமாவைக் கௌரவிக்கும் பொருட்டு இந்தியாவின் இமாச்சலப் பிரதேச மாநிலத்தில் ஒவ்வொரு ஆண்டும் நடைபெறும் திருவிழாவாகும். இமாச்சலப் பிரதேசம் மற்றும் பிற இமயமலைப் பகுதிகளைச் சேர்ந்த பல்வேறு பகுதி மக்களின் கலை மற்றும் பாரம்பரிய நிகழ்ச்சிகளின் கூட்டிணைப்பாக இந்த கலாச்சார விழா அறியப்படுகிறது.  அமைதி,  சமாதானம் மற்றும் ஒற்றுமை போன்றவைகளை வளர்க்கும்  முயற்சியை குறிக்கும் வகையில் திட்டமிட்ட வகையில் இந்த திருவிழா முக்கியத்துவம் வாய்ந்ததாகும். மத்திய திபெத்திய நிர்வாகம் மற்றும் இமாச்சலப் பிரதேச சுற்றுலாத் துறையுடன் இணைந்து இந்தோ-திபெத்திய நட்புச் சங்கம் இந்த விழாவை ஆதரிக்கிறது. 2018 ஆம் ஆண்டு டிசம்பர் மாதம் ஹிமாச்சல பிரதேசத்தின் காங்க்ரா மாவட்டத்தில் நடைபெற்றது. 

## கொண்டாட்டங்கள்
இமாச்சலப் பிரதேசத்தின் உள்ளூர் மக்களுக்கும் அங்கு வசிக்கும் திபெத்தியர்களுக்கும் இடையிலான உறவுகளையும் நல்லிணக்கத்தையும் வலுப்படுத்துவதை நோக்கமாகக் கொண்டதே இந்த திருவிழா. சர்வதேச இமாலய திருவிழாவின் முக்கிய அம்சங்களில்  திபெத்திய கலைநிகழ்ச்சிக் கழகத்தின் கலைஞர்கள், உள்ளூர் கைவினைஞர்கள், சமூக குழுக்கள் மற்றும் பள்ளி குழந்தைகள் ஆகியோரால் நடத்தப்படும் கலாச்சார நிகழ்ச்சிகள் மற்றும் கண்காட்சிகள் அடங்கும், சர்வதேச இமாலய திருவிழாவின் ஈர்ப்புகளில் மையமான ஒன்று தெருக்களில் பரவலாக அமைக்கப்பட்டுள்ள தற்காலிக கடைகள்தான். இமாலய மாநில மக்களின் வாழ்க்கை முறை, அவர்களின் பாரம்பரியங்கள், உள்ளூரில் கிடைக்கும் மூலிகைகள் மற்றும் மக்களின் கைவினைப் பொருட்களைக் காட்சிப்படுத்தும் வகையில் அமைக்கப்பட்டுள்ள கடைகளின் மூலம் அம்மாநில மக்களைப் பற்றிய முழு சித்திரமும் அறிந்து கொள்ளலாம். அங்குள்ள தெருக்கடைகளில் கிடைக்கும் உண்மையில் சுவையான உணவுகளை ருசிப்பதில் மட்டுமே ஒருவர் முழுநாளையும் செலவிடலாம் . இந்த மாபெரும் திருவிழாவின் ஒரு பகுதியாக பல்வேறு கலாச்சார நிகழ்ச்சிகள் மற்றும் போட்டிகளும் நடத்தப்படுகின்றன. அம்மாநில மக்களின் வளமான கலாச்சாரத்தை பிரதிபலிக்கும் ஒரு  காட்சிப் பெட்டியாக, இந்த திருவிழா பார்வையாளர்களை உணர வைக்கும் .  

இமயமலை பிரதேசத்தில் பனித்துளி பொழிய த்தொடங்கும்  திசம்பர் மாதத்தில் ஒவ்வொரு ஆண்டும்  இந்த திருவிழா நடத்தப்படுகிறது. இமாச்சலப் பிரதேசம் இமயமலையின் கீழ் பகுதியில் அமைந்திருப்பதால் டிசம்பர் மாதத்தில் சீதோஷ்ண நிலை மிகவும் குளிராக இருக்கும்.  இந்த திருவிழா கொண்டாட்டத்தின் மத்தியில், சுற்றுலா பயணிகள் வழக்கமான கட்டணத்தில்  அங்கே தங்கி சீதோஷ்ண நிலையை அனுபவிப்பதோடு இந்த விழாவிலும் கலந்து கொண்டு தங்களுக்கு ஆண்டு முழுவதும் தேவைப்படும் ஆற்றலைப் பெற்றுக்கொள்ளலாம். இந்த மூன்று நாட்களும் , முழு இமாச்சல பிரதேச மாநிலமும்  பல்வேறு சமூகங்களால் நிகழ்த்தப்படும் கலாச்சார நிகழ்ச்சிகளின் இணக்கமான கலவையோடு பரபரப்பாக இயங்குகிறது. இந்த நேரத்தில் சுற்றுலாப் பயணிகள் இந்த இடத்தின் ஆசீர்வதிக்கப்பட்ட வளமான கலாச்சாரத்தை அனுபவிக்கும் வாய்ப்பைப் பெறுகிறார்கள்..

## மேற்கோள்கள்

பகுப்பு:நாட்டுப்புறவியல்
பகுப்பு:நாட்டுப்புறக் கலைகள்
ஜாசுபர் பூனைப்பாம்பு

**ஜாசுபர் பூனைப்பாம்பு** என்று அழைக்கப்படும் ***போயிகா ஜாசுபிடியா*** (*Boiga jaspidea*)  அசாதாரணமான பின்புற-பற்கள் கொண்ட கொலுப்ரிட் சிற்றினமாகும்.

## விளக்கம்
ஜாசுபர் பூனைப்பாம்பு சிறிய மற்றும் மெல்லிய உடல் சிவப்பு நிறத்திலிருந்து சாக்லேட் பழுப்பு நிறமாக இருக்கும். இதில் கருப்பு மற்றும் வெள்ளை நிற புள்ளிகள் மஞ்சள் நிறத்தில் உள்ள வயிற்றுச் செதில்களைத் தவிர முழு உடலையும் உள்ளடக்கியது. கூடுதலாக, மங்கலான கருப்பு பக்கவாட்டு பட்டைகள், மற்றும் வயிற்றுச்செதில்கள் வெள்ளை புள்ளிகளுடன் உள்ளன. இந்த வகைப் பூனைப்பாம்பு அதிகபட்சமாக 1.5 மீ (4.9 அடி) நீளம் வரை வளரக்கூடியது.

## புவியியல் வரம்பு
இந்தோனேசியா, போர்னியோ, தீபகற்ப மலேசியா, தாய்லாந்து மற்றும் தெற்கு வியட்நாமில் இது காணப்படுகிறது.

## வாழிடமும் நடத்தையும்
ஜாசுபர் பூனைப்பாம்பு வெப்பமண்டலக் காடுகளிலும், சில சமயங்களில் தாழ் நிலப் புதர்களிலும் வாழ்கிறது. கரையான் கூடுகளில் மூன்று முட்டைகள் வரை இடுகின்றன. இந்த மழுப்பலான பாம்பைப் பற்றி வேறு எதுவும் தெரியவில்லை.

## உணவு
ஜாசுபர் பூனை பாம்பு காடுகளில் தரைப்பல்லி மற்றும் பிற சிறிய பாம்புகளை உணவாக உண்ணுகிறது.

## மேற்கோள்கள்

## வெளி இணைப்புகள்

* Gernot Vogel's Boiga இனங்கள் சரிபார்ப்பு பட்டியல்

பகுப்பு:பாம்புகள்
சிட்டி ஆஃப் காட்

**சிட்டி ஆஃப் காட்** (    ) என்பது 2002 ஆம் ஆண்டு வெளியான பிரேசிலிய காவியக் குற்றவியல் திரைப்படமாகும். இப்படத்தை பெர்னாண்டோ மெய்ரெல்லெஸ் மற்றும் கேட்டியா லண்ட் ஆகியோர் இணைந்து இயக்கினர். 2002 இல் பிரேசிலில் வெளியிடப்பட்ட இப்படம் 2003 இல் உலகம் முழுவதும் வெளியானது. 1997 ஆம் ஆண்டு பாலோ லின்ஸ் எழுதிய இதே  பெயரிலான புதினத்தைத் தழுவி பிராலியோ மாண்டோவானி திரைக்கதை அமைத்தார். ஆனால் இதன் கதைக்களம் உண்மை நிகழ்வுகளை அடிப்படையாகக் கொண்டது. இது 1960 களின் இறுதி மற்றும் 1980 களின் தொடக்கத்தில் இரியோ டி செனீரோவின் சிடேட் டி டியூஸ் புறநகர் பகுதியில் ஒழுங்கமைக்கப்பட்ட குற்றங்களின் வளர்ச்சியை சித்தரிக்கிறது.

இந்தப்படத்தில் அலெக்சாந்தரே ரோட்ரிக்ஸ், லியாண்ட்ரோ ஃபிர்மினோ, ஃபெலிப் ஆகென்சன், டக்ளஸ் சில்வா, ஆலிஸ் பிராகா, சியு ஜார்ஜ் ஆகியோர் நடித்துள்ளனர். இதில் நடித்த பெரும்பாலான நடிகர்கள், உண்மையிலேயே, விடிகல் மற்றும் சிடேட் டி டியூஸ் போன்ற ஃபாவேலாக்களில் பவேலா எனப்படும் பிரேசிலிய சேரிகளில் வசிப்பவர்கள்.

இந்தத் திரைப்படம் விமர்சன ரீதியாக பாராட்டைப் பெற்றது. மேலும் 76வது அகாதெமி விருதுகளில்  சிறந்த ஒளிப்பதிவு ( சீசர் சார்லோன் ), சிறந்த இயக்குநர் (மெய்ரெல்ஸ்), சிறந்த படத்தொகுப்பாளர் (டேனியல் ரெசெண்டே), சிறந்த எழுத்து (தழுவல் திரைக்கதை) (மண்டோவானி) ஆகிய நான்கு பரிந்துரைகளைப் பெற்றது. 2003 இல், இது சிறந்த சர்வதேச திரைப்படத்திற்கான அகாதமி விருதுக்கான பிரேசிலில் இருந்து நுழைந்த படமாக இருந்தது. ஆனால் இது இறுதிப் போட்டிக்கு தேர்வான ஐந்து படங்களில்  ஒன்றாக பரிந்துரைக்கப்படவில்லை. ஆனாலும் பல விமர்சகர்கள் மற்றும் பார்வையாளர்களால் 21 ஆம் நூற்றாண்டின் சிறந்த படங்களில் ஒன்றாகவும், எல்லா காலத்துக்குமான சிறந்த படங்களில் ஒன்றாகவும் இது அடிக்கடி பட்டியலிடப்படுகிறது.

மீரெல்லெஸ் மற்றும் லண்ட் *சிட்டி ஆஃப் மென்* தொலைக்காட்சி தொடர் மற்றும் *சிட்டி ஆஃப் மென்* (2007) திரைப்படத்தை உருவாக்கினர். இதில் சில நடிகர்களை (குறிப்பாக சில்வா மற்றும் டார்லன் குன்ஹாவை கொண்டிருந்தது) மேலும் படத்தின் கட்டமைப்பு *சிட்டி ஆஃப் காட்* உடன் ஒத்ததாக இருந்தது.

## கதைச்சுருக்கம்
குடியேற்ற பிரேசிலின் தலைநகரான ரியோ டி ஜெனிரோவின் பதிவு செய்யப்படாத வாழ்க்கையை இப்படம் சித்தரிக்கிறது.   போதைப் பொருள் வணிகம், கொள்ளை என கொடிகட்டி வாழும் இளைஞர்கள், அப்பகுதியின் சிறுவர்களுக்கு முன்னுதாரணமாக இருப்பது என ஒரு தனித்த பகுதியின் நிழல் வாழ்க்கையை இப்படம் காட்டுகிறது.

## வரவேற்பு

### வசூல்
இந்தப் படம் 2002 கேன்ஸ் திரைப்பட விழாவில் போட்டிக்கு வெளியே திரையிடப்பட்டது. பிரேசிலில், *சிட்டி ஆஃப் காட்* 2003 இல் உள்நாட்டுப் படங்களுக்கான மிகப் பெருமளவிலான பார்வையாளர்களை ஈர்த்தது. 3.1 மில்லியன் கூடுதலான நுழைவுச் சீட்டுகள் விற்பனையாயின. இப்படம் அமெரிக்காவில் $7.5 மில்லியனுக்கும், உலகம் முழுவதும் US$ 30.5 மில்லியனுக்கும் மேல் வசூலித்தது.

## குறிப்புகள்

பகுப்பு:பாஃப்டா விருதினை வென்ற திரைப்படங்கள்
பகுப்பு:2002 திரைப்படங்கள்
இராமச்சந்திரன் கலைமதி

**இராமச்சந்திரன் கலைமதி** (*Ramachandiran Kalaimathi*) என்பவர் புதிதாக நியமிக்கப்பட்ட சென்னை உயர்நீதி மன்றத்தின் கூடுதல் நீதிபதி ஆவார். இவர் புதுச்சேரி சட்டக் கல்லூரியில் முதுநிலை சட்டப் படிப்பினை முடித்துள்ளார். 

## நீதிபதி பணி
கலைமதி 1995-ல் நீதிபதியாகப் பதவியேற்றார். பின்னர் பதவி உயர்வு பெற்று சேலம் மாவட்ட முதன்மை நீதிபதியாகப் பதவி வகித்தார். 

### உயர்நீதிமன்ற நீதிபதியாக
2023ஆம் ஆண்டு சனவரி மாதம் 17-ந் தேதி நடைபெற்ற உச்ச நீதிமன்ற கொலிஜியம் பரிந்துரையின் படி மாவட்ட நீதிபதியாக இருந்த கலைமதி சென்னை உயர் நீதிமன்றத்தின் கூடுதல் நீதிபதியாக இந்தியக் குடியரசுத் தலைவரால் நியமிக்கப்பட்டார். இதனைத் தொடர்ந்து கலைமதி சென்னை, மதராஸ் உயர் நீதிமன்ற நீதிபதியாக பிப்ரவரி 7ஆம் நாள் பதவியேற்றுக் கொண்டார்.
 
## குடும்பம்
நீதிபதி கலைமதியின் பெற்றோர் இராமச்சந்திரன் அனுசியா ஆவர். கலைமதியின் கணவர் மருத்துவர் இரவிக்குமார்.

## மேற்கோள்கள்

பகுப்பு:சென்னை உயர் நீதிமன்ற நீதிபதிகள்
வசூரிமாலா

**வசூரிமாலை** (**Vasoorimala**), வட கேரளாவின் மலபார் பிரதேசம் மற்றும் கர்நாடகா மாநிலத்தின் குடகு மாவட்டத்தில் வணங்கப்படும் நாட்டார் பெண் தெய்வமாகும். சிவன் மற்றும் காளி கோயில்களில் வசூரிமாலா உப தெய்வமாக வணங்கப்படுகிறது. தொற்று நோய்களான பெரியம்மை, சின்னம்மை மற்றும் தட்டம்மை நோய்களை காக்கும் தெய்வமாக வசூரிமாலை மக்களால் வணங்கப்படுவதுடன், வசூரிமாலா தெய்யம் ஆடப்படுகிறது. தொன்மவியல்படி, தாரகன் எனும் அசுரனின் மனைவியாக வசூரிமாலா தெய்வம் கருதப்படுகிறது. *வசூரி* என்பது பெரியம்மை நோய்க்கான மலையாளச் சொல்லாகும். வசூரிமாலா என்பது கொப்பளங்களின் சங்கிலி எனப்பொருளாகும். இதனை தமிழில் *வைசூரி* என்று அழைப்பர். வசூரி என்பது பெரியம்மை நோய்க்கான மலையாள வார்த்தையாகும். வசூரிமாலா என்றால் கொப்புளங்களின் சங்கிலி என்று பொருள்.

## பின்னணி
பண்டைய காலங்களில் கடவுளின் கோபத்தால் நோய்கள் ஏற்படுவதாக நம்பப்பட்டது. எனவே, நோய்களை தோற்றுவிக்கும் தெய்வங்களையும், நோய் தீர்க்கும் தெய்வங்களையும் வழிபட்டனர். பெரியம்மை, சின்னம்மை, தட்டம்மை போன்ற தொற்று நோய்களின் தெய்வமாக வசூரிமலை நம்பப்படுகிறது. கேரளாவில் உள்ள கொடுங்கல்லூர் பகவதி கோவில், வலியகுளங்கரா தேவி கோயில், மற்றும் ஸ்ரீ பொற்கிளி காவு உள்ளிட்ட கோயில்களில் வசூரிமாலை உப தெய்வமாக வழிபடப்படுகிறது.

## [[நாட்டார் வழக்காற்றியல்|நாட்டாரியல்]] கதை
இந்தியப் புராணங்களில் பத்ரகாளியின் கதை மிகவும் முக்கியத்துவம் வாய்ந்தது. மேலும் இந்தியா முழுவதும் பத்ரகாளி தெய்வம் வழிபடப்படுகிறது. மார்க்கண்டேய புராணத்தின் படி, தாரிகன் (தாருகன் என்றும் உச்சரிக்கப்படுகிறது) என்ற அசுரனை சிவபெருமான் தனது நெற்றிக் கண்ணிலிருந்து தோன்றிய பத்ரகாளி ஒரு போரில் தாரிகனைக் கொன்றாள்.

கொட்டாரம் சங்குண்ணி எழுதிய ஐதீகமாலாவில் கேரள நாட்டுப்புறக் கதைகளில் இருந்து வசூரிமாலாவின் கதை குறிப்பிடப்பட்டுள்ளது. பத்ரகாளிக்கும் தாரிகனுக்கும் நடந்த போரின் போது, தாரிக்கன் இறப்பது கிட்டத்தட்ட உறுதியான போது, தாரிகனின் மனைவி மனோதரி, கைலாசத்தை அணுகி சிவபெருமானை மகிழ்விக்க கடுமையான தவம் செய்ய ஆரம்பித்தாள். மனோதரியின் வழிபாட்டில் திருப்தியடைந்த சிவன், தன் உடலில் உள்ள வியர்வையைத் துடைத்து, அவளிடம் கொடுத்து ஆசிர்வதித்து, அதை மக்கள் உடலில் தெளித்தால், அவளுக்குத் தேவையான அனைத்தையும் தருவதாகக் கூறினார். போரில் வென்ற பத்ரகாளி தன் கணவனின் தலையுடன் வருவதை மனோதரி கண்டாள். கோபத்தில் அவள் அந்த வியர்வை நீரை பத்ரகாளியின் உடலில் தெளித்தாள். அதன் விளைவாக பத்ரகாளியின் உடலில் பெரியம்மை தோன்றியது என மக்கள் நம்பிக்கை கொண்டுள்ளனர். பத்ரகாளி மனோதரியின் கண்களைத் துளைத்து, அவளுக்கு வசூரிமாலா என்று பெயரிட்டு, அவளைத் தனக்குத் துணையாக ஆக்கிக் கொண்டாள்.

## மற்றவைகள்
சிவபெருமான் பெரியம்மை நோயால் பாதிக்கப்பட்டபோது சிவ உணர்விலிருந்து வசூரிமாலை எழுந்ததாக மற்றொரு புராணம் கூறுகிறது. தாரிகாவைக் கொல்வதில் குரும்பாவை (பத்ரகாளி) பின்பற்றுபவராகவும் வசூரிமாலாவைக் காணலாம்.

## வசூரிமாலா தெய்யம்

வசூரிமாலா தெய்யம் என்பது வடகேரளாவில் உள்ள கோவில்களில் நடத்தப்படுகிறது. பெரியம்மை தொற்றுநோய் பரவியபோது, அம்மை நோயிலிருந்து விடுபட மக்கள் வசூரிமாலா அம்மையை தெய்யம் வடிவில் வழிபடத் தொடங்கினர் என்று நம்பப்படுகிறது. தற்போது வசூரிமாலா தெய்யம் நோய்களை தீர்க்கும் விதமாக ஆடப்படுகிறது.

## மேற்கோள்கள்

பகுப்பு:கேரளக் கலைகள்
பகுப்பு:தெய்யம்
நாட்டுப்புற பெண் தெய்வங்கள்
ஆந்திரப் பிரதேச சட்டப் பேரவை தொகுதிகள்

thumb|500x500px|ஆந்திரப் பிரதேச சட்டமன்றத் தொகுதிகளின் வரைபடம்
ஆந்திரப் பிரதேச சட்டப் பேரவையில் தற்போது 175 தொகுதிகள் உள்ளன, அவற்றில் 29 தொகுதிகள் பட்டியல் சாதி வேட்பாளர்களுக்கும், 7 தொகுதிகள் பட்டியல் பழங்குடியினருக்கும் ஒதுக்கப்பட்டுள்ளன.

## மாவட்ட வாரியான சுருக்கம்

## தற்போதைய தொகுதிகளின் பட்டியல்
ஆந்திரப் பிரதேச சட்டப் பேரவையின் தொகுதிகளின் பட்டியல் கீழே உள்ளது.

## மேற்கோள்கள்

## வெளியிணைப்புகள்

* Election Commissioner of India
அசாமின் இசை

**அசாமின் இசையானது** (*Music of Assam*)  அசாமின் நாட்டுப்புற மற்றும் நவீன இசையின் பல்வேறு வகைகளைக் கொண்டுள்ளது, அசாம் வரலாறு அசாமிய கலாச்சாரம் மற்றும் அதன் பழங்கால மரபுகளிலிருந்து அதன் கலை அடிப்படையை வரைகிறது. சமீப காலங்களில், எண்பதுகளின் பிற்பகுதியில் இருந்து, பிரபலமான கலைஞர்கள் உள்ளூர் மக்களின் தேவைக்கேற்ப இசையை நவீனப்படுத்தியுள்ளனர்.

அசாமின் பூர்வீக இன இசையின் ஒரு அடிப்படைப் பண்பு, கிழக்கு ஆசிய இசையைப் போன்றே அதன் இறங்கு அளவுகோலாகும். இது இந்தியாவின் மற்ற பகுதிகளிலிருந்து முறை சார்ந்த அல்லது நாட்டுப்புற இசை ( இராகம் சார்ந்த ) வடிவங்களில் இருந்து வேறுபடுகிறது.

இராகங்கள் ஒரு பிரமிட்டில் கட்டமைக்கப்பட்டுள்ளன. சீனா, மங்கோலியா போன்ற ஆசியாவின் பிற பாரம்பரிய இசையைப் போலவே எப்போதும் பென்டாடோனிக் அளவில் இருக்கும் மற்றும் ஏழு அளவிலான இந்திய இசையிலிருந்து வேறுபட்டது. ( *மீன்ட்* அடிப்படையிலான இந்தியாவின் பிற இசைக்கு மாறாக),  பிஹு பாடல்கள், (தென்-கிழக்கு ஆசியா மற்றும் கிழக்கு ஆசியாவில் பொதுவானவை) மற்ற வடிவங்களின் தளர்வான இசை தவிர.

சோணித்பூரின் இளவரசி உஷா மற்றும் அவரது கூட்டாளியான சித்ரலேகா ஆகியோரின் புராணக்கதையும் அசாமிய பெண்களின் இசை நிபுணத்துவத்தைப் பற்றி நமக்கு விளக்குகிறது. இருப்பினும், அறிவாளிகள் பாரம்பரிய அசாமிய இசையை போர்கீதம் மற்றும் ஓஜாபாலி என இரண்டு பகுதிகளாகப் பிரித்துள்ளனர்.  போர்கீத இசையமைப்பாளர்கள் சங்கர்தேவ் மற்றும் அவரது சீடர் மாதவ்தேவ் ஆகியோர் அசாமிய இசையில் பல்துறைத்திறனைச் சேர்த்தனர்.

## இசை வகைகள்

### பக்தி

* விவேக்
* திகானம்
* அரிநாமம்

### பழங்குடி பாரம்பரிய மக்கள்

* பிஹு
* பாவையா

### பிரபலமானது

* கோல்பரிய லோகோகீத்
* காம்ரூபி லோக்கீத்
* ஓஜாபாலி
* தோகாரி கீத்

## இசைக் கருவிகள்

* *பாஹி*
* *சிஃபுங்*
* *பிஹு அல்லது உஜா துல்*
* *துகாரி*
* *தொட்டாரா*
* *கோகோனா*
* *[[கோல் (இசைக்கருவி)|கோல்]]*
* *[[நகரா (இசைக்கருவி)|நகரா]]*
* *பெபா*
* *[[தாளம் (இசைக்கருவி)|தாளம்]]*
* *ஜூதுளி*
* *டோபா*
* *ஜிங்கா*
* *போர் தால்*
* *பின்*
* *பாட்*
* *டோகா*
* *காம்*
* *காம்*
* *முரி*
* *பதி துல்*
* *ஜோய் துல்*
* *போர் துல்*
* *தீப துல்*
* *கக்லியா*
* *தோகா*
* *ஜிங்கா*
* *போர்ட்டால்*
* *உலுக்சி*
* *உடுலி* போன்றவை பிற உள்நாட்டு இசைக்கருவிகள்

## அசாமிய இசைக்கு ஆரம்பகால பங்களிப்பாளர்கள்

* அம்பிகாகிரி ராய்ச்சௌத்ரி
* அனிமா சவுத்ரி
* பிஷ்ணுபிரசாத் ரபா
* பூபேன் அசாரிகா
* திபாலி பர்தாகூர்
* ஜெயந்த ஹசாரிகா
* ஜோதி பிரசாத் அகர்வாலா
* காகன் மஹந்தா
* மாதவதேவா
* பார்வதி பிரசாத் பருவா
* பிரதிமா பரூவா பாண்டே
* ராமேஷ்வர் பதக்
* சங்கர்தேவ்
* மொகை ஓஜா
* தருலோட போரி மிலி

### மற்ற குறிப்பிடத்தக்க இசையமைப்பாளர்கள், இசைக்கலைஞர்கள் மற்றும் பாடகர்கள்

* அங்கராக் மகந்தா
* அனுராக் சைகியா
* ஆக்சல் அசாரிகா
* பியூட்டி சர்மா பருவா
* துருபஜோதி புகன்
* தீபக் சர்மா
* ஜிம் அங்கன் டேகா
* ஜிதுல் சோனோவால்
* ஜோய் பருவா
* கல்பனா படோவரி
* மயூக் அசாரிகா
* நிர்மசுவர் பதக்
* உருத்ரா பருவா
* தராலி சர்மா
* ஜூபீன் கர்க்

## சான்றுகள்

* Phukan, Mitra (2003) *Musical Identity and being an Assamese*, https://archive.today/20140813125718/http://www.asomi.tk/, October 2003.
* Assam Portal
பகுப்பு:அசாமியப் பண்பாடு
பகுப்பு:இந்திய இசை
குரங்கின் இதயம் (தந்திரக்கதை)

**குரங்கின் இதயம்** என்பது *சுவாகிலி*  கதைகளில் எட்வர்ட் ஸ்டீயரால் சேகரிக்கப்பட்ட ஒரு சுவாகிலி  விசித்திரக் கதையாகும் .  ஆண்ட்ரூ லாங் அதை *லிலாக் தேவதை புத்தகத்தில் சேர்த்தார்* .  நாட்டுப்புற கதை பட்டியல் குறியீடான ஆர்னே-தாம்சன் இல் 91 குறியீட்டை கொண்டுள்ளது. 

## சுருக்கம்
கடலுக்கு அருகில் வசித்து வந்த ஒரு குரங்கும் கடலுக்குள் வசித்து வந்த ஒரு சுறாவும் நட்பாக இருந்தது. நட்பை வளர்க்கும் வகையில் அந்த குரங்கு தனது நண்பரான சுறாவிற்கு கடலுக்கு மேலாக வளர்ந்த ஒரு பெரிய அத்தி (mku yu) மரத்தின் பழங்களை வீசியது. அதை உண்ட சுறா சிறிது நேரம் கழித்து, குரங்கு தன்னுடன் வீட்டிற்கு வந்தால், அதற்க்கு ஒரு பரிசைத் தருவதாகச் சொன்னது ஆனால் தனது வீட்டிற்கு வர வேண்டும் என்றும் தானே குரங்கினை கூட்டிக்கொண்டு சென்று பரிசினை அளித்து பின்பு கூட்டிக்கொண்டு வந்து கரையிலேயே விட்டுவிடுவதாகவும் சொன்னது. சுறாவின் வேண்டுகோளை ஏற்றுக்கொண்ட குரங்கும் அதன் முதுகில் ஏறி சென்றது. ஆனால் பாதி வழியில், தனது கடல் நாட்டின் அரசனுக்கு மரணம் வரக்கூடிய கொடிய நோய் ஒன்று இருப்பதாகவும், அவரை குணப்படுத்த எதாவது ஒரு  குரங்கின் இதயம் தேவை என்பதால் தான் இந்த குரங்கை அழைத்து செல்வதாக சுறா கூறியது . சுதாகரித்து கொண்ட குரங்கு   என கூறியது. குரங்கு கூறியதை நம்பிய சுறா அதனை மீண்டும் கரைக்கு அழைத்து வந்தது. கரைக்கு வந்ததுமே குரங்கு மரத்தில் ஏறிக்கொண்டு சுறாவோடு மறுபடி வர மறுத்தது. அப்போது தான் தான் ஏமாந்ததை அறிந்த சுறாவோ, மறுபடியும் வெகுமதி அளிப்பதாக கூறி குரங்கினை அழைத்தது . அப்போது அந்த குரங்கு சலவைக்காரனின் கழுதை என்ற கதையை கூறியதோடு அந்த கழுதை போல நான் இரண்டாம் முறை ஏமாந்து  எனது உயிரை இழக்கமாட்டேன்  ஏனெனில் நான் ஒரு குரங்கு, சலவைக்காரனின் முட்டாள் கழுதை அல்ல என்றது.

## வெவ்வேறு மொழிகளில்

### இந்தியா
இந்த கதைக்கு முன்னதாகவே , ஒரு சுறாவிற்குப் பதிலாக முதலையுடன், பஞ்சதந்திரத்தின் நான்காவது புத்தகத்திற்கான சட்டக் கதையாக இக்கதை கூறப்பட்டுள்ளது . இந்த பதிப்பில், குரங்கு தனது கணவனுக்கு கொடுத்த அத்திப்பழத்தை ரசித்து, குரங்கின் இதயத்தை உண்ண விரும்புவது முதலையின் மனைவி.  சுவாஹிலி பதிப்பில் ஒரே ஒரு உட்பொதிக்கப்பட்ட கதை மட்டுமே உள்ளது, பஞ்சதந்திர பதிப்பில் குரங்கு மற்றும் முதலை ஒருவருக்கொருவர் தங்கள் கதையின் நியாயத்திற்காக ஏராளமான கதைகளைச் சொல்கிறது, அதிலும் ஒரு கதை சலவைக்காரனின் கழுதையின் கதைக்கு ஒத்திருக்கிறது.

### ஜப்பான்
நாட்டுப்புறவியலாளரான கெய்கோ செகி ஜப்பானில் இந்தக் கதை 11 ஆம் நூற்றாண்டிலிருந்து ஒரு பழங்கால *கொன்ஜாகு மோனோகாதாரி*  எனப்படும் ஜப்பானிய நாட்டுப்புற கதைகளில் இக்கதை பிரபலமானது என்று கூறியுள்ளார்  

## வர்ணனை
ஜே.ஆர்.ஆர். டோல்கீன் தனது *தேவதை-கதைகளில்* இந்தக் கதையை உண்மையில் விசித்திரக் கதை அல்ல என்பதற்கு உதாரணமாகக் குறிப்பிடுகிறார், ஏனெனில் பிரிக்கப்பட்ட இதயம் ஒரு பொதுவான விசித்திரக் கதையின் மையக்கருவைப் போல இருந்தாலும், குரங்கின் தந்திர உபாயத்தை மட்டுமே கருவாக கொண்டுள்ளது என்று கருத்து கூறியுள்ளார். 

## மேற்கோள்கள்

## வெளி இணைப்புகள்
* 
* 
*"The Heart of a Monkey" on mythfolklore.net

பகுப்பு:பஞ்சதந்திரம்
பகுப்பு:நாட்டுப்புறக் கதைகள்
ஆசிய நாட்டுப்புற இசை மரபுகளின் பட்டியல்

**ஆசிய நாட்டுப்புற இசை மரபுகளின் பட்டியல்** (*List of Asian folk music traditions*) என்பது  நாட்டுப்புற இசை மரபுகள், பாணிகள், நடனங்கள், கருவிகள் மற்றும் பிற தொடர்புடைய தலைப்புகளின் பட்டியலாகும் . நாட்டுப்புற இசை என்ற சொல்லை துல்லியமான முறையில் எளிதில் வரையறுக்க முடியாது; இது ஒரு படைப்பின் ஆசிரியர், நோக்கம் கொண்ட பார்வையாளர்கள் மற்றும் சூழலைப் பொறுத்து பரவலாக மாறுபட்ட வரையறைகளுடன் பயன்படுத்தப்படுகிறது. இதேபோல், இந்த சூழலில் மரபுகள் என்ற சொல் கண்டிப்பாக வரையறுக்கப்பட்ட அளவுகோல்களைக் குறிக்கவில்லை. இசை அறிஞர்கள், ஊடகவியலாளர்கள், பார்வையாளர்கள், பதிவுத் துறை சார்ந்த நபர்கள், அரசியல்வாதிகள், தேசியவாதிகள் மற்றும் பேச்சுவாதிகள், நாட்டுப்புற இசையின் எந்தத் துறைகள் இன அடிப்படையிலான தனித்துவமான மரபுகள் என்பதைத் தெரிவிக்கும் சந்தர்ப்பம் பெரும்பாலும் இருக்கலாம். புவியியல், மொழியியல், மதம், பழங்குடி அல்லது இனக் குழுக்கள், மற்றும் அத்தகைய மக்கள் அனைவரும் "நாட்டுப்புற இசை பாரம்பரியம்" எது என்பதை தீர்மானிக்க வெவ்வேறு அளவுகோல்களைப் பயன்படுத்துவார்கள். இந்த பட்டியல், முக்கிய நீரோட்டத்தில் பயன்படுத்தப்படும் அதே பொதுவான வகைகளைப் பயன்படுத்துகிறது. முதன்மையாக ஆங்கில மொழி, அறிவார்ந்த ஆதாரங்கள், உண்மையின் தொடர்புடைய அறிக்கைகள் மற்றும் படைப்புகளின் உள் அமைப்பு ஆகியவற்றால் தீர்மானிக்கப்படுகிறது.

இந்த மரபுகள் புவியியல், அரசியல், மொழியியல் அல்லது கலாச்சார எல்லைகளுடன் முழுமையாகவோ, பகுதியாகவோ அல்லது இல்லாமல் இருக்கலாம். மிகச் சில இசை அறிஞர்களே ஏதேனும் நாட்டுப்புற இசை மரபுகள் இருப்பதாகக் கூறுவார்கள். அவை தனித்தனி மக்கள் குழுவிற்குக் குறிப்பிட்டதாகக் கருதப்படலாம். மேலும் பிற மக்களின் இசையுடன் தொடர்பு கொண்டு நீர்த்துப் போகாத குணாதிசயங்கள் உள்ளன; இவ்வாறு, இங்கு விவரிக்கப்பட்டுள்ள நாட்டுப்புற இசை மரபுகள் ஒன்றுக்கொன்று மாறுபட்ட அளவுகளில் ஒன்றுடன் ஒன்று உள்ளன.

## இசை வகைகள்
ஆசியாவின் இசை வகைளில்
* அஜர்பைஜான் நாட்டுப்புற இசை 
* ஆர்மேனிய இசை.
* கசகத்தானிய இசை 
* மங்கோலிய இசை
* தஜகிஸ்தானின் இசை
* துருக்கிய இசை
* உசுபெசுகிஸ்தானின் இசை 
*பலூச்சி இசை
* பவுல் இசை
* குஜராத்தின் இசை
* ஜம்மு-காஷ்மீரின் இசை
* கேரள இசை
*மணிப்பூர் மாநிலத்தின் இசை
* நேபாள இசை
*பஞ்சாபின் நாட்டுப்புற இசை
*Rajasthani
* இலங்கையின் இசை
* தமிழிசை / பழந்தமிழ் இசை- உறுமி மேளம் -நையாண்டி மேளம்- கானா பாடல்கள்- டப்பாங் கூத்து - கும்மியாட்டம் ,தவில்- வந்திரதம் - நாதசுவரம் 
* பத்தாக் இசை
* பிலிப்பனோ இசை
* இந்தோனிசிய இசை 
* காரென் இசை
* கெமர் இசை
* இலாவோ இசை*  லுன் பாவாங் / ஒராங் உலு
* மலேசிய இசை* தாய்லாந்து இசை 
* வியட்நாமிய இசை
* வியட்நாமிய நீர்ப்பாவைக் கூத்து
* சீன இசைநாடகம் 
* கொரிய இசை
* திபெத்திய இசை
ஆகியன அடங்கும் 
## மத்திய மற்றும் வட ஆசியா

File:Doshpuluur.png|தோஷ்புல்பூரின் பாரம்பரிய துவண் இசைக்கருவி
File:Samarkand A group of musicians playing for a bacha dancing boy.jpg|உசுபெசுகித்தானின் இசைக்குழுவினர்
File:TurkishMandolinBanjo.jpg|துருக்கியின் மண்டோலின் பாஞ்சோ
File:Baglama turc manche long.jpg|துருக்கியின் பகலாமா
File:Cumbus.jpg|துருக்கியின் கிளம்பசு

## தென் இந்திய இசைக்கருவிகள்

Image:Prop. Tabla.jpg| கைம்முரசு இணை

## சான்றுகள்

*
* 
* 
*
*
*
*
*

பகுப்பு:இசைத் தொகுப்புக்கள்
பகுப்பு:நாட்டார் இசை
சோக்ரா திருவிழா

**சோக்ரா திருவிழா** (Sogra Festival)  இந்தியாவின் அசாம் மாநிலத்தில்  திவா  இனக்குழு மக்களால் கொண்டாடப்படும் ஒரு திருவிழாவாகும். இத்திருவிழா  சாகுபடி பருவத்தின் தொடக்கத்தைக் குறிக்கிறது.  திருவிழாவின் போது கிராம பூசாரி அல்லது லோரோ, மிந்தாய்  லெகேவா என்ற ஒரு சடங்கு செய்கிறார். இந்த சடங்கில், லோரோ பல்வேறு தெய்வங்களின் பெயர்களையும், கடந்த காலத்தில் நடந்த நிகழ்வுகளையும் பாடுகிறார்.  இந்நிகழ்வு பல மணிநேரங்களுக்குத் தொடரலாம். பாராயண விழா நள்ளிரவில் லோரோவின் இல்லத்தில் பிசை எனப்படும் கிராமப் பெரியவர்கள் மற்றும் பந்தை கேல் எனப்படும் இளைஞர் குழு  முன்னிலையில் நடைபெறுகிறது.

## திருவிழா நேரம்
சோக்ரா  திருவிழா மார்ச்சு மற்றும் ஏப்ரல் மாதங்களில் கொண்டாடப்படுகிறது. இது ஆம்கா, அம்சாய், அம்ரி, மர்சோங் மற்றும் உலும்புய் போன்ற கிராமங்களில் கொண்டாடப்படும் வசந்த விழா என்றும் அழைக்கப்படுகிறது.  இவை சோக்ரா திருவிழாவைக் கொண்டாடும் பாரம்பரியத்தை பராமரிக்கும் நான்கு வேர் கிராமங்களாகும். பொதுவாக இது புதன்கிழமை தொடங்கி திங்கள் வரை தொடர்கிறது. இந்த நாட்களில் இளைஞர்கள் விழாவையொட்டி பல்வேறு நிகழ்ச்சிகளில் தீவிரமாக ஈடுபடுகின்றனர். 

## வரலாறு
சோக்ரா திருவிழாவின் தோற்றம் குறித்து திவா மக்களிடத்தில்  தற்போதுள்ள ஒரு புராணக்கதையின் இரண்டு வெவ்வேறு பதிப்புகள் உள்ளன.  அம்சாய் கிராமத்துடன் தொடர்புடைய ஒரு பதிப்பின் படி, இந்த திருவிழா மசிபோர் சாக்ரா என்ற அனாதை சிறுவனால் அறிமுகப்படுத்தப்பட்டது. கதையின்படி, ஒரு நாள் மசிபோர் மலைகளில் சுற்றித் திரிந்தபோது, பனியைப் போன்ற சில அசாதாரண வெள்ளைப் பூக்களைக் கண்டார். கிராமத்து பெரியவர்கள் பூக்களை பற்றி அறிந்ததும், இது கடவுளின் பரிசு என்று நினைத்து, அதை ஒரு மத விழாவாக கொண்டாட முடிவு செய்தனர். அந்தச் சிறுவன் சாக்ரா குலத்தைச் சேர்ந்தவன் ஆதலால் அவனுடைய குலத்தின் பெயரால் இந்த விழாவுக்குப் பெயரிடப்பட்டது. மார்சோங்கு குழுவுடன் தொடர்புடையதாகும்.  கதையின் மற்றொரு பதிப்பில்  ஒரு நாள் சாரிபகாய்,  தாலியா, தோக்ரியா மற்றும் பலகோங்கோர் போன்ற மற்ற கடவுள்களுடன் ஒரு கூட்டத்தில் அமர்ந்திருந்தபோது, வானத்திலிருந்து ஒரு கொத்து மலர்கள் விழுந்தன என்று கூறுகிறது. பூக்கள் மிகவும் அழகாக இருந்தன, எனவே தாலியா அவற்றை தன்னுடன் எடுத்துச் சென்று தனது கிராமத்து சிறுவர்களுக்கு கொடுத்தார். நடனமாடத் தொடங்கிய குழந்தைகளை மலர்கள் வெகுவாகக் கவர்ந்தன. அவர்களின் மகிழ்ச்சியைக் கண்டு தேவர்கள் விழாவைக் கொண்டாட முடிவு செய்தனர். சோக்ரா திருவிழா முதலில் அம்சையில் நடத்தப்பட்டதாகக் கூறப்படுகிறது.

## மேற்கோள்கள்

பகுப்பு:மார்ச் நிகழ்வுகள்
பகுப்பு:அசாமிய விழாக்கள்
வெட்டூர்ணிமடம்

**வெட்டூர்ணிமடம்** () என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் மீட்டர் உயரத்தில் அமைந்துள்ள வெட்டூர்ணிமடம் பகுதியின் புவியியல் ஆள்கூறுகள்,  (அதாவது, 8°11'24.0"N, 77°25'16.0"E) ஆகும். நாகர்கோவில், கோட்டாறு, வடசேரி, பார்வதிபுரம் மற்றும் கிருஷ்ணன்கோவில் ஆகியவை வெட்டூர்ணிமடம் பகுதிக்கு அருகிலுள்ள முக்கிய புறநகர்ப் பகுதிகளாகும்.

நாகர்கோவில் நகரத் தொடருந்து நிலையம், வெட்டூர்ணிமடத்திலிருந்து சுமார் 1.7 கி.மீ. தூரத்தில் அமையப் பெற்று, இவ்வூருக்கும் அதனைச் சுற்றியுள்ள புறநகர்ப் பகுதிகளுக்கும் பலனளிக்கிறது.

இரட்சணிய சேனை மேல்நிலைப் பள்ளி, வெட்டூர்ணிமடம் பகுதியில் அமைந்துள்ளது. மனோன்மணியம் சுந்தரனார் பல்கலைக்கழகத்தின் உறுப்புக் கல்லூரியாக, கலை மற்றும் அறிவியல் கல்லூரியான, பயோனியர் குமாரசாமி கல்லூரி வெட்டூர்ணிமடத்தில் அமைந்துள்ளது.

## மேற்கோள்கள்

## வெளி இணைப்புகள்
* GeoHack - வெட்டூர்ணிமடம்
* https://www.pioneerkumaraswamycollege.com/contact.html

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
இபான் மொழி

**இபான் மொழி**, (மலாய்: *Bahasa Iban*; ஆங்கிலம்: *Iban Language*); என்பது மலேசியா, சரவாக் மாநிலத்தில் உள்ள இபான் மக்களின் (*Iban People*) பேச்சு வழக்கினைச் சார்ந்த மொழியாகும். அத்துடன் இந்த மொழி தயாக்கு மக்கள் (*Dayak People*) பேசும் மொழியின் இனத்தைச் சேர்ந்த மொழி என வகைப்படுத்தப்பட்டு உள்ளது.

இந்த மொழியைப் பேசுபவர்கள் புரூணை, இந்தோனேசியாவின் மேற்கு கலிமந்தான் (*West Kalimantan*) மாநிலம் மற்றும் மலேசியாவின் சரவாக் மாநிலத்தில் வாழ்கின்றனர்.

## பொது

இபான் மொழி என்பது தயாக்கு (அதாவது போர்னியோவின் பூர்வீக மக்கள்) என்ற பொதுக் குழுவின் கீழ் வரும் இபான் மக்களின் தாய் மொழியாகும். முன்னதாக, காலனித்துவ காலத்தில் இபான்கள் "கடல் தயாக்குகள்" என்று குறிப்பிடப்பட்டனர். 

இபான் மக்களின் தாயகம் போர்னியோ தீவு ஆகும். இந்தத் தீவு மலேசியா மற்றும் இந்தோனேசியா நாடுகளுக்கு இடையே அரசியல் ரீதியாக பிரிக்கப்பட்டுள்ளது. இபான்கள் பெரும்பாலும் மலேசிய மாநிலமான சரவாக்கில் காணப் படுகின்றனர். 

## மேற்கோள்

## சான்றுகள்
*  
* 

## வெளி இணைப்புகள்

*Digitized books about Iban at the SOAS library 
*Ator Sambiang Mass Baru: The Holy Eucharist in Iban (1980) Anglican eucharistic liturgy digitized by Richard Mammana

## மேலும் காண்க
* ஆஸ்திரோனீசிய மொழிகள் 
* இந்தோனேசிய மொழி 
* மதுரா (மொழி) 

பகுப்பு:மலேசிய மொழிகள்
பகுப்பு:ஆசிய மொழிகள்
பகுப்பு:இந்தோனேசிய மொழிகள்‎
பகுப்பு:சபா
பகுப்பு:சரவாக்
பவனாத்து கண்காட்சி

**பவனாத்து கண்காட்சி**  (*Bhavnath fai*r) இந்தியாவின் குசராத் மாநிலம் சூனானாகத்து மாவட்டத்தில்  உள்ள கிர்னார் மலை அடிவாரத்தில் சுவர்ணரேகா நதிக்கரையில் நடைபெறுகிறது. பாவ்நாத்து கண்காட்சி குசராத்து மாநிலத்தின்  முக்கியமான திருவிழாக்களில் ஒன்றாகும்.

## இடம்
சூனாகத்து நகரத்தில்  உள்ள கிர்னார் மலையடிவாரத்தில், சுவர்ணரேகா நதிக்கரையில், மிகவும் பழமையான பவநாத்து கோயில் உள்ளது. கோவிலின் தன்னிச்சையாகத் தோன்றிய சிவலிங்கத்தின் பின்னணி அற்புதமான இயற்கை காடுகளுடன் அழகாக இருக்கிறது. 

## நேரம்
இத்திருவிழா ஒவ்வொரு ஆண்டும் மகா சிவராத்திரியின் போது சூரியமான முறையில் கணிக்கப்படும் தமிழ் நாட்காட்டி ஆண்டின் பதினோராவது மாதமான  **மாசி மாதத்தின் ஏகாதசியில்** (கிருஷ்ண பட்சம் தொடங்கி மாசிமாதம் அமாவாசை வரையில்  

## மத முக்கியத்துவம்
பவனாத்து திருவிழாவில், மகா சிவராத்திரியின் நள்ளிரவில் பவனநாதர் வழிபடப்படுகிறார். *மகாபூசையை முன்னிட்டு* குசராத்தில் இருந்து ஏராளமான துறவிகளும், நாக சாதுக்களும் வருகிறார்கள் .  பார்வையாளர்களுக்காக பல்வேறு இடங்களில் அன்னதானச் சத்திரங்களும்  திறக்கப்பட்டுள்ளன. 

மாசி மாத  நவமி நாளில், பவனநாதர் கோவிலில் மதம் மற்றும் கலாச்சாரத்தின் கொடி ஏற்றப்படுகிறது. இந்த நேரத்தில் சங்கு முழங்க, பல்வேறு வாத்தியங்கள் இசைக்க, மகாதேவா முழக்கத்துடன் நாகபாவர் யானைகள் மீது சவாரி செய்வதை காணலாம்.  முசுகுந்தன் குகை , பத்திரகிரியார் குகை மற்றும் குரு தத் குகைகளும் இந்த இடத்தில் மிகவும் பிரபலமானவை. இலட்சக்கணக்கான பக்தர்கள் இங்கு வந்து தரிசனம் செய்து மகிழ்கின்றனர்.  

இந்த இடம் அகிர் மற்றும் மெர் இனக்குழு மக்களுக்கு நம்பிக்கை மற்றும் நம்பிக்கைக்குரிய ஓர் இடமாகும். நாட்டுப்புற இசை, ராசு-கர்பா மற்றும் பசன்-கீர்த்தனை நிகழ்ச்சிகளும் கண்காட்சி நாட்களில் இரவில் ஏற்பாடு செய்யப்பட்டுள்ளன. 

## வரலாறு
இசுஸ்கந்த புராணத்தில் பவனாத்து திருவிழா பற்றி ஒரு புராணக்கதை உள்ளது. இந்த புராணத்தின் படி, சிவன் - பார்வதி வானத்தில் தேரில் பயணம் செய்தபோது, அவளுடைய தெய்வீக ஆபரணம் பவனாத்து கோவிலுக்கு அருகில் கீழே விழுகிறது. எனவே இது வசுத்ர புடக்சேத்ரம் என்று அழைக்கப்படுகிறது. 

மகா சிவராத்திரி நாளில் மகா பூசையின் போது சங்கு முழங்க நாகபாவாவின் ஊர்வலமும், **மிருகி குண்டத்தில்** நீராடி, கிர்னார் மலையடிவாரத்தில் முழுக்கமிடுவதும் ஓர் ஆன்மீக அனுபவம். ஒரு நாட்டுப்புறக் கதையின்படி, மிருகி குண்டத்தில் நீராடுவது மக்களுக்கு இரட்சிப்பைக் கொண்டுவருகிறது. 

பர்துகரி , கோபிசந்த் மற்றும் அசுவத்தாமா போன்ற சித்தர்கள் நவநாத்து மற்றும் மகாசித்த தலமான கிர்னாரில் வாழ்கின்றனர் . மேலும் சிவராத்திரி நாளில் இந்த சித்தர்கள் மிருகி குண்டத்தில் நீராட வருகிறார்கள். சித்தர்கள் இந்த குண்டத்தில் குளித்தால் வெளியில் வரமாட்டார்கள் என்ற நம்பிக்கையும் உள்ளது. 

## வசதிகள்
பவனாத்து கண்காட்சிக்கு வருபவர்களுக்கு தங்குமிடம் மற்றும் உணவு இலவசமாக வழங்கப்படுகிறது. 300 முதல் 350 பேர் வரை தங்கக்கூடிய கூடாரங்கள் மக்களுக்காக கட்டப்பட்டுள்ளன. மக்கள் வாங்கும் வகையில் பல்வேறு பிரசாதங்கள் மற்றும் பொருட்களுக்கான கடைகளும் அமைக்கப்படுகின்றன.  அரசு மற்றும் அரை அரசு நிறுவனங்களும் தங்கள் சொந்த கண்காட்சிகளை இங்கு நடத்துகின்றன. 

## மேற்கோள்கள்

## புற இணைப்புகள்

பகுப்பு:குசராத்தின் பண்பாடு